ลักษณ์พร ชูเชิดกีรติวัฒน์

ลักษณ์พร ชูเชิดกีรติวัฒน์ (แอ้น) หรือในอดีตเป็นที่รู้จักในชื่อ แอน มาแนง , แอ้น AF8 อดีตนักร้องภายใต้สังกัดอาร์เอส และผู้เข้าประกวดจากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V12

ประวัติ 
ลักษณ์พร ชูเชิดกีรติวัฒน์ หรือชื่อเดิม จันจิรา มาแนง และ นันนภัส ชูเชิดกีรติวัฒน์ ตามลำดับ (ชื่อเล่น: แอน หรือ แอ้น) เกิดเมื่อวันที่ 25 มีนาคม พ.ศ. 2534 ภูมิลำเนาเป็นคนหาดใหญ่ จังหวัดสงขลา เป็นนักร้องหญิงชาวไทยที่เป็นที่รู้จักตั้งแต่วัยเด็ก เริ่มเดินสายประกวดร้องเพลงตั้งแต่วัยเด็ก โดยเรียนร้องเพลงกับ ครูอ้วน มณีนุช เสมรสุต หลังจากนั้นได้เข้าประกวดเวทีการประกวด "KPN Junior Award Singing Contest 2000" (ปีเดียวกับ กัน-นภัทร อินทร์ใจเอื้อ และ พลอย ลิตเติ๊ลว๊อยซ์)โดยเข้ารอบ 5 คนสุดท้าย

ต่อมาได้รับรางวัลนักร้องยอดเยี่ยมจากเวทีประกวด "Panasonic Star Challenge ปี 2002" ซึ่งเป็นของบริษัท อาร์เอส และได้เป็นศิลปินฝึกหัดกับทางค่ายนานถึง 1 ปีเต็ม ก่อนจะออกอัลบั้มเดี่ยวชุดแรกด้วยวัยเพียง 14 ปี ภายใต้สังกัด บั๊คทาวน์ เร็คคอร์ด ในเครือ อาร์เอส โปรโมชั่น กับอัลบั้ม "Ann Manang" (พ.ศ. 2547) ในนาม แอน มาแนง แนวเพลงป็อปร็อก และมีส่วนร่วมในการออกแบบเสียงร้องด้วยตนเอง อัลบั้มชุดนี้เปิดตัวด้วยเพลง กลับมารักกันได้ไหม ที่เน้นเสียงร้องของแอนเป็นหลัก โดยมีเสียงเปียโนเข้ามาสร้างสีสัน นอกจากนี้ ยังมีเพลง ฮื้อ...ฮือ (มันไม่อาย) ที่บ่งบอกถึงความรู้สึกที่เปิดเผยออกมาตรงๆ และเพลงอะคูสติกฟังง่าย ต้องการอะไรจากฉัน

ในปีพ.ศ. 2548 ได้ออกอัลบั้มเดี่ยวชุดที่ 2 ในชื่อ "Blue Voice" ซึ่งเป็นการนำเพลงฮิตของศิลปินอาร์เอสในอดีต มารีมาสเตอร์ใหม่ ได้แก่เพลง ไม่มีเหตุผล (เพลงเปิดตัว), ก้าวเดียว, คนใจอ่อน (อ่อนใจ) และเพลง บอกกันได้ไหม เป็นต้น 

ต่อมาหลังจากหมดสัญญากับทางค่ายก็ได้ออกซิงเกิ้ลใหม่กับค่ายอินดี้ในชื่อ Draco Music เพลง "เรื่องเดิมเดิม" ในปี พ.ศ. 2550 ภายหลังได้เข้าประกวดในรายการ เดอะสตาร์ ค้นฟ้าคว้าดาว ปี 7  ผ่านเข้ารอบ 24 คนสุดท้าย ในขณะนั้นใช้ชื่อ แอ้น - นันนภัส ชูเชิดกีรติวัฒน์

ในปีพ.ศ. 2554 แอ้นได้เข้าประกวดโครงการ ทรู อะคาเดมี่ แฟนเทเชีย ในซีซั่นที่ 8 ที่ภาคกลาง คชาได้ผ่านการออดิชั่นสดจากภาคใต้ เป็นตัวแทนภาคได้รับคัดเลือกเป็นนักล่าฝัน 24 คนสุดท้าย ซึ่งแอ้นรหัสประจำตัวที่ใช้ตลอดการประกวดคือ V12 แอ้นก็ได้ฝ่าฟันและทำบททดสอบต่างๆจนได้มาเป็น นักล่าฝันตัวจริง 12 คนสุดท้าย

การศึกษา 
 ระดับชั้นอนุบาล โรงเรียนพลวิทยา จังหวัดสงขลา
 ระดับชั้นประถมศึกษา โรงเรียนพลวิทยา จังหวัดสงขลา
 ระดับชั้นมัธยมศึกษาตอนต้น-ตอนปลายโรงเรียนนวมินทราชินูทิศ บดินทรเดชา สายวิทย์-คณิต
 ปัจจุบันสำเร็จการศึกษา คณะวิทยาศาสตร์ สาขาวิชาวัสดุศาสตร์ จุฬาลงกรณ์มหาวิทยาลัย

ผลงาน

สตูดิโออัลบั้ม

ซิงเกิล

อัลบั้มอื่นๆ 
 อัลบั้ม Panasonic Star Challenge (ร่วมกบ ดีทูบี , ไอน้ำ , ซับเทนชั่น)
 อัลบั้ม AF8 ร้ายกาจ (ร่วมกับ นักล่าฝัน AF8)

อ้างอิง

แหล่งข้อมูลอื่น

ศิลปินสังกัดทรูแฟนเทเชีย
นักแสดง ทรู อะคาเดมี แฟนเทเชีย
บุคคลจากอำเภอหาดใหญ่
บุคคลจากโรงเรียนนวมินทราชินูทิศ บดินทรเดชา
นิสิตเก่าคณะวิทยาศาสตร์ จุฬาลงกรณ์มหาวิทยาลัย